Diari Oficial de la Generalitat Valenciana


Sumari del DOGV 6844, del 21-08-2012 (2012/7889)

Notificació de la sentència dictada en el procediment ordinari número 1117/2011.
--------------------------------------------------------------------------------

### Dades del document

Número de DOGV
:   6844

Data del DOGV
:   21-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7889


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 1117/2011. [2012/7889]  
Juí ordinari 001117/2011   
Demandant: Suministros Garcamps, SA.   
Procuradora: Pilar Ibáñez Martí.  
Demandat: Construccions Habanacol, SL, i Iván García Álvarez   
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en este Jutjat al meu càrrec, se seguixen actuacions de juí ordinari -001117/2011 a instàncies de Suministros Garcamps, SA, representats per la procuradora Pilar Ibáñez Martí contra Construcciones Habanacol, SL, i Iván García Álvarez, en el qual per resolució de hui he acordat, com ho verifique, notificar la sentència dictada en les actuacions als demandats en parador desconegut Construccions Habanacol, SL i Iván García Álvarez. La sentència té l'encapçalament i part dispositiva que literalment són així:   
  
«Sentència número 000224/2012  
Magistrat jutge que la dicta: Francisco Javier García-Miguel Aguirre.  
Lloc: València.   
Data: 22 de juny de 2012.   
Part demandant: Suministros Garcamps, SA.   
Advocat: José Francisco Doménech García  
Procurador: Pilar Ibáñez Martí.   
Part demandada: Construcciones Habanacol, SL i Iván García Álvarez.  
Objecte del juí: societats mercantils i cooperatives   
Vistos per mi, Javier García-Miguel Aguirre, magistrat jutge d'adscripció territorial del Tribunal Superior de Justícia de València, en funcions de reforç del Jutjat Mercantil número 2 de València, les actuacions del juí ordinari 1117/2011, per reclamació d'una quantitat, instat per Suministros Garcamps, SA, a través de la seua procuradora Pilar Ibáñez Martí i defesa per José Francisco Doménech García, contra Construccions Havana Col, SL, i Iván García Álvarez, legalment declarats en rebel·lia.  
Dispositiva   
Estime íntegrament la demanda interposada per la representació processal de Suministros Garcamps, SA, contra Construcciones Havana Col, SL, i Iván García Álvarez i, en conseqüència, condemne solidàriament els demandats a pagar a la part actora la quantitat de nou mil cent noranta-quatre euros amb quaranta-huit cèntims (9.194,48 €), més l'interés legal , en la forma dita en el fonament jurídic quart; amb expressa condemna als demandats en les costes causades en esta instància.   
  
Notifiqueu esta resolució a tots els que hagen sigut part en este procés, amb l'advertiment que esta sentència no és ferma i que en contra pot interposar-se un recurs d'apel·lació davant de l'Audiència Provincial de València, el qual s'haurà d'interposar per mitjà d'un escrit que es presentarà en este mateix Jutjat en el termini de 20 dies.   
 De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació s'haurà de constituir un depòsit de 50 €, que serà tornat només en el cas que el recurs siga estimat. El depòsit es constituirà per mitjà d'un ingrés de la quantitat esmentada en l'entitat bancària Banesto, en el compte corresponent a este expedient, indicant en el camp «Concepte « el codi «02 civil-apel·lació» i la data de la resolució recorreguda amb el format DD/MM/AAAA. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits ) s'indicarà en el camp «Concepte» el número de compte, el codi i la data en la forma exposada anteriorment.   
  
Expediu una testimoniança d'esta resolució i uniu-la a les actuacions, l'original de les quals haurà d'incorporar-se al llibre de sentències d'este Jutjat. Esta és la meua sentència, que pronuncie, mane i firme».  
Publicació. Donada i publicada va ser l'anterior sentència el jutge, que la va dictar, jo, el secretari judicial, en done fe.   
I perquè servisca de notificació de l'anterior sentència als demandats en ignorant parador de conformitat amb allò que disposa l'article 497-2n de la Llei d'Enjudiciament Civil, s'expedix este edicte:  
  
  
València, 22 de juny de 2012.- El secretari: Jorge Víctor Iglesias de Baya.